open-index/open-wikipedia-markdown huggingface dataset:
Köthen

**Köthen** es un cité in Germania. It es situat in li ost de Germania e in li ost de Saxonia-Anhalt. Köthen es li cité capitel del Subdistrict Anhalt-Bitterfeld.

Li cité have 24.8276 (2021) habitantes e un area de 77,46 quadrat-kilometres.

Li fundator del Homeopatie Samuel Hahnemann habitat in Köthen por mult annus. Inter 1717 e 1723 li famosi Johann Sebastian Bach laborat e habitat in Köthen.

## Sport
Li hockey sur terre-club Cöthener HC 02 have su hem in li cité. Che li competiones de mannes li Cöthener HC 02 lude in li 2-im Bundesliga.
Eschweiler

**Eschweiler** es un cité in Germania. It es situat in li west de Germania in li federal land Nordrhen-Westfalia e apartene al Districte Köln e al subdistricte Region Urban de Aachen.

Li cité have 55.784 (2021) habitantes e un area 75,75 quadrat-kilometres.
Mikhail Gorbachov

**Mikhail Sergeyevich Gorbachov** esset un politico de Soviet-Union. Il nascet li 2-im de marte 1931 in Stavropol (Russia) e morit li30-im de august 2022 in Moscva. Mikhail Gorbachov esset li general-secretario del Comunist Partise de Soviet-Union inter 1985 e 1991 e recivet li Nobel Premie de pace in li annu 1990.

Per su politica de *Glasnost* e *Perestroika* Mikhail Gorbachov provat reformar e far plu democratic li Soviet-Union. Il ameliorat li relationes con li states de west. Ma per su politica li states de ost-Europa posset abandonar li comunisme e Germania posset unir. In Russia Gorbachov es egardat quam responsabil pro li del Soviet-Union quam state ye li fine del annu 1991. Inter 1990 e 1991 Gorbatchov esset li unesim e final presidente del Soviet-Union.

Mikhail Gorbachov esset maritat con Raisa Gorbachova.
Terrence Mann

**Terrence Mann** es un actorde cinemá e de television, cantator e director del teatre del Unit States de America. Il nascet li 1-im de julí 1951 in Ashland (Kentucky) e es activ e quam actor e cantator li annu 1970.

Quam actor Terrence Mann devenit conosset per luder li rol del extraterrano *Ug* in li quar horror-comedies filmes Critters.

Quam cantator Terrence Mann cantat in mult musical-productiones de teatres del Broadway. Il recivet premies pro su presentationes ta. Terrence Mann anc labora quam director del musical teatre del Universitá de West-Carolina.

Inter 1980 e 1991 il esset maritat con Juliette Bora e desde li annu 1996 con li actoressa Charlotte D'Ambroise. Il have con su duesim marita du filias Josephine e Shelby.
Sandra Bullock

**Sandra Annette Bullock** es un actoressa de USA, qui anc have li civitá de Germania. Ella nascet li 26-im de julí 1964 in Arlingon (Virginia) e ganiat li Oscar-Premie in li annu 2009.

Li matre de Sandra Bullock es li cantatora de óperas Helga Mayer (1942-2000) e li soldate del Armé de USA John Bullock (1925-2018). Sandra Bullock es activ quam actoressa desde li annu 1987.

Su max grand successes esset li comedies Miss Congeniality (2000), Two weeks notice (2002), The Proposal (2009), The Heat (2013) e li Scientic fiction film Gravity 2013. Por li film The Blind Side (2009) ella recivet li Oscar-Premie quam max bon actoressa. Ella anc ganiat altri premies quale li Golden Globe Premie.

In li annu 2005 Sandra Bullock fundat li interprense por producter filmes *Fortis Films*.

Inter 2005 e 2010 ella esset maritat con Jesse Gregory James. Sandra Bullock have du infantes. Desde li annu 2015 li partner de Sarah Bullock es Bryan Randall.
George Clooney

**George Timothy Clooney** es un actor, producent e autor filmes de USA. Il nascet li 6-im de may 1961 in Lexington (Kentucky) e ganiat duvezs li Oscar-Premie. George Clooney recivet un Oscar-Premie quam actor in film *Syriana* 2005 e un Oscar-Premie quam producent del film *Argo*.

George Clooney es activ quam actor desde li annu 1978. Su unesim important international successe esset quam actor in li horror-film From Dusk til Dawn (1996) de Quentin Tarantino in quel il ludet li rol de *Seth Gecko*. George Clooney ludet in li trilogie Ocean's Eleven.

Inter 1989 e 1993 George Clooney esset maritat con li actoressa Talia Balsam e desde li annu 2014 il es maritat con li avocate Amal Alamuddin. George Clooney have du infantes.

George Clooney es un activ membre del Democratic Partise.
J. R. R. Tolkien

**John Ronald Reuel Tolkien** (pseudonim de J. R. R. Tolkien) esset un autor e linguist del Reyatu Unit. Il nascet li 3-im de januar 1892 in Bloemfontein (Sud-Africa) e morit li2-im de septembre 1972 in Bournemouth. Su ovre The Lord of the Rings (Li senior del anelles), quel esset publicat 1954/1955, es un del max successosi libres del 20-im secul e es egardat quam elementari ovre del fantasie-litteratura.

J. R. R. Tolkien creat su propri mitologie e mem creat propri planlingues por su constructet fantasie-mundes quam Sidarin e Quenya.

J. R. R. Tolkien studiat lingues e devenit professor por anglistica in Oxford.

J. R. R. Tolkien esset maritat con Edith Bratt desde li annu 1916 e li cuple havet tri filios e un filia.

## Ovres
Important ovres es inter altres:

* 1937 The Hobbit (Li Hobbit)
* 1954/55 The Lord of the Rings (Li senior del anelles)
* 1977 The Simarillion
* 1980 Unfinished tales (Nifinit racontas)
Thomas de Aquin

**Thomas de Aquin** esset un mónaco e prestro dominican italian, qui esset un filosof, teologo e jurist imensmen influent in li tradition del scholasticisme. Inter altri coses, il esset un prominent proposant del teologie natural e li patre de un scol de pensament (includent ambis teologie e filosofie) conosset quam tomisme. Il arguet que Deo es li fonte de ambi li luce del rason natural e li luce del fide. Il ha esset descrit qua, "li max influential pensator del periode medieval" e "li max grand del filosofos-teologos medieval". Su influentie sur li pensamente occidental es considerabil, e mult del filosofie modern deriva de su idés, particularmen in li areas del etica, lege natural, metafisica e teorie politic.

Ínsimil a mult currentes in li Eclesie Catolic de ta témpor, Thomas acceptat divers idés avansat de Aristoteles (a qui il nominat "li Filosofo"), e provat sintetisar li filosofie aristotelic con li principis del cristianisme.

Su max conosset ovres es *Questiones Disputatae de Veritate* (1256–1259), li *Summa contra Gentiles* (1259–1265), e li ínfinit ma mult influential *Summa Theologica* (1265–1274). Su comentarios del Bible e de Aristoteles anc forma un part important de su ovres. Adplu, Thomas es distinctet pro su himnes eucaristic, quel forma part del liturgie del eclesie. Li Eclesie Catolic honora Thomas de Aquin quam un sancte e vide le quam un instructor model por qui studia por li prestratu, e li max alt expresion de anc rason natural e teologie speculativ. In témpor modern, sur directives papal, li studie de su ovres esset mult usat quam li nucleo del programe exiget por qui serchat esser odrinat quam prestros o diacones, quam anc por qui esset in formation religiosi e pro altri studentes de disciplines sacri (filosofie, teologie catolic, historie del eclesie, liturgie, e lege canonic).

Quam Doctor del Eclesie, Thomas de Aquin es considerat un del max grand teologos filosofos del Eclesie Catolic. Li Pápa Benedict XV declarat: "Ti Órdine (Dominican)... aquisit nov lustre quande li Eclesie declarat li docentie de Thomas li sue proprie a ta Doctor, honorat con li lodas special del Pontifices, li mestre e patrono del scoles catolic".
Brocken

**Brocken** es un monte in  Germania. It have un altore de 1141,2 metres. It es situat in li montanie Harz in li país federal Saxonia-Anhalt.  Li Brocken es li max alt monte del montanie Harz. 

On conjecte que li Brocken esset montat por li unesim vez circa ye li annu 1460.

In popul-sagas li Brocken es li loc de reuniones de sorcieras. It anc have li popular nómine *Blocksberg*.
Antioquia

**Antioquía** es un del 32 departamentes de Columbia, situat in li nordwest del land. Li cité capital es Medellín.
Lingaust

**Linguast** es un planlingue creat de William Salazar R., ex Columbia. It es un lingue romanic artificial, de que le location vell esser un li nord de Tunisia e vell extender se al sude de Sardinia, Sicilia, Italia e li costa balcanic. It esset creat por provar qualmen vell esser un lingue romanic si li provincia roman de Africa vell har mantenit un lingue derivat del latin.

## Pronómines personal
* eg / e´
* tu
* il / ila
* nois
* vois
* lure / ile / ilas

## Ligamente extern
* Págine official
* Wiki in Lingaust
* Forum de Discord
Cristianés

**Cristianés** es un planlingue creat de Cristián Pinochet Norambuena, ex Chile, in 1992. 

: *As Lenzuo Cristianés hrp ant  [[planlingue]] creaxy von Cristián Pinochet Norambuena eq [[Chile|Xiltt]] eq as ó 1992.*

## Ligamine extern
* Wiki
Charles III

**Charles III** (Charles Philip Arthur George) es li rey del Reyatu Unit. Il nascet li 14-im de novembre 1948 in London (Anglia) e es desde li 8-im de septembre 2022 rey del Reyatu Unit. Charles III es li filio del reyessa Elisabeth II e su marito Philipp Mountbatten.

In li annu 1958 Charles devenit li Prince de Wales. Charles studiat historie e aprendet gallesi.

In li annu 1981 il maritat Lady Diana Spencer, ma li cuple divorciat in li annu 1996. Charles e Lady Diana Spencer have du filios li princes William (nascet 1982) e Harry (nascet 1984). 

In li annu 2005 Charles maritat Camilla Parker-Bowles. Il devenit pos li morte de su matre Elisabeth II li 8-im de septembre 2022 in li etá de 73 annus rey del Reyatu Unit.
Jelena Trivić

**Jelena Trivić** (Јелена Тривић) es un féminin politico de Bosnia e Herzegovina. Ella nascet li 8-im de august 1983 in Banja Luka e es li candidate del Partise del Democratic Progresse por li oficie del presidente del Republika Srpska in li electiones 2022. Secun li nationalitá ella es serb.

## Personal e professional vive
Jelena Trivić studiat economie in Banja Luka. Ella fat su magistro in Bologna (Italia) e fat su doctoratu in Beograd (Serbia). Jelena Trivić labora quam professor por economie al universitá de Banja Luka.

Jelena Trivić es maritat con Dejan Trivić e li cuple have du filios.

## Political cariera
In prim Jelena Trivić esset membre del Serb Democratic Partise.
* 2018 Jelena Trivić esset electet in li parlament del Republika Srpska por li Partise del Democratic Progresse.
* 2022 Jelena Trivić candidat por li oficie del presidente del Republika Srpska por li oposition contra Milorad Dodik.

## Externi ligamentes
* Biografie de Jelena Trivić
Lingues niger-congan

Li **lingues niger-congan** es un hipotetic familie de lingues parlat sur li majoritá de Africa subsaharian. It uni li lingues mande, li lingues atlantic-congan, e possibilmen divers gruppes de lingues plu litt quel es desfasil por classificar.
Lingues austro-asian

Li **lingues austro-asian** es un familie de lingues parlat in Asia. Ti-ci languages es disperset tra partes de Tailand, India, Bangladesh, Nepal e sude de China e ili es li majorité del lingues de Vietnam e Cambodia. Hay circa 117 million de parlatores de ti-ci lingues.
Lingues austronesian

Li **austronesian lingues** es un familie de lingues parlat tra Asia sude-est maritim, li insules del Ocean Pacific e Taiwan (del indigeni popules de Taiwan. Hay anc un númere de parlatores in Asia continental. It es parlat de circa 386 million de persones (4,9% del population mundal). Li major lingues austronesian include li malay (250–270 solmen in Indonesia con su propri standard literari nominat "indonesian"), javanesi, sundanesi, e tagalog (filipino). Li familie have quelc 1257 lingues, essent li duesim familie in númere de lingues.
Carlos Alcaraz

**Carlos Alcaraz-Garfia** es un professional ténnis-lusor de Hispania. Il nascet li 5-im de may 2003 in Murcia e devenit li numeró 1 del ténnis rang-liste mundal del ATP quam max yun lusor del munde.

Carlos Alcaraz es activ quam professional ténnis-lusor desde li annu 2018.

Ye li 11-im de septembre 2022 il ganiat li Grand Slam-torney de New York e devenit li numeró 1 in li ténnis rangliste-mundal.

Til li septembre 2022 Carlos Alcaraz ganiat six torneys de ATP. In li julí 2023 il ganiat li ténnis-torney de Wimbleton.

Carlos Alcaraz es 1,83 metres alt e su chef de exercition es Juan Carlos Ferrero. Il habita in Villena (Hispania).
Lingues nilo-saharan

Li **lingues nilo-saharan** es un familie proposit de lingues african parlat de quelc 50-60 million de persones in li partes alt del fluvies Chari e Nile, includent li Nubia historic, al norte de quel li du tributaries del Nile incontra se. Li lingues extende se tra 17 nationes in li medie norte de Africa: ex Algeria til Benin in li west; ex Libia til Democratic Republica de Congo in li centre; e ex Egiptia til Tanzania in li est.
Lingues afro-asian

Li **lingues afro-asian** es un familie de circa 300 lingues parlat principalmen in Asia occidental, li norte de Africa, li Corn de Africa, e partes del Sahara/Sahel. Con li exception de su branche semitic, li tot altri branches del familie afro-asian es parlat exclusivmen in li continente african.
Subuqti

**Subuqti** es un raconta original scrit in Interlingue de Vicente Costalago e corectet de David MacLeod. It esset publicat in Occidental in 2022 e in Interlingua in 2025.

## Raconta
Li libre raconta li historie de Grigori, un marinero russ qui arriva a Subuqti in li nave Kitkorab, quel es directet del capitano Aleksey. Ta li capitano comanda prender li féminas e li infantes, e divide les inter le marineros. Quande Grigori vide que Aqarnaq, li filia del chef del Subuqti, have un tatuage in li péctor, il prende la e porta la a su chambre. Quande ambos es sol, il monstra la que il have li sam tatuage e il parla la in li lingue de Subuqti, nam il es parte del popul.

Pos reveni a Sant Petersburg, Grigori es criticat del alt societé, nam il es conosset de les e un fémina, Alyona Morozova, con su amica Kira Novikova, comensa extender rumores pri Aqarnaq, qui es portat a un judico pro ne esser baptisat in li eclesie ortodox. In ta moment, Grigori apari e rescata la, e poy prende li Kitkorab por reveni a Subuqti a viver con su marita e li infantes.

## Personages principal
* Grigori: Marinero russ
* Aleksey: Capitano del nave Kitkorab.
* Olga: Marita de Aleksey
* Alyona Morozova: Fémina del alt societé russ. Marita de Alexei Novikov. Ella es inamorata de Grigori.
* Alexei Novikov: Major general del armé russ. Marito de Alyona Morozova.
* Kira Novikova: Fémina del alt societé russ. Amica de Alyona Morozova.
* Dimitri Mazarov: Major general del armé russ. Marito de Kira Novikova.
* Vladislav Fedorov: Amico de Alyona Morozova, qui esset inamorat de ella quande ambos esset yun.
* Taisiya Smirnova: Amica de Kira Novikova.

## Lingue
Por ti-ci libre, li autor creat un lingue, li lingue subuqti (*subuqtivad*). Il fundat se in li lingues estonian, finn e li divers dialectes del inuktitut.

### Pronunciation
Li lítteres es pronunciat quam in Occidental, excepte li C quel es pronunciat quam CH, e li Q, quel es pronunciat quam K.

### Pronómines personal

### Verbes
* Li infinitive e li present es li mem
* Passat – nga + infinitive 
* Futur – qugu + infinitive 
* Conditional – ahu + infinitive
* Participie passat - tav + infinitive
* Gerundie – vi + infinitive
* Imperativ - gu  + infinitive

### Númeres

* 1	atausiq
* 2	malruq
* 3	pingajun
* 4	cetaman
* 5	taliman
* 6	arvin
* 7	malrun
* 8	pingajun
* 9	qulgun
* 10	qula
* 11 	qula-atausiq

* 20	malruk-qula
* 21	malruk-qula-atausiq
* 30	pingajun- qula
* 40	cetaman-qula
* 50	taliman-qula
* 60	arvin-qula
* 70	malrun-qula
* 80 	pingajun-qula
* 90	qulgun-qula
* 100	qula-qula

## Influenties
Li raconta have quelc influenties de *Anna Karenina*, de Tolstoi, in li descriptiones del alt societé russ e del vestimentes queles ili usa.

## Bibliografie
* (IE) Costalago, Vicente (2022) *[https://www.lulu.com/shop/vicente-costalago-vazquez/subuqti/paperback/product-r922ev.html?q=&page=1&pageSize=4 Subuqti]*, Lulu.com.
* (IA) Costalago, Vicente (2025) *[https://www.lulu.com/es/shop/vicente-costalago/subuqti/paperback/product-yv9dzwr.html?q=Subuqti&page=1&pageSize=4 Subuqti]*, Lulu.com.
Iga Świątek

**Iga Natalia Świątek** es un professional ténnis-lusora de Polonia. Ella nascet li 31-im de may 2001 in Warszawa e esset 122 semanes in li rangliste mundal del WTA li numere 1. In li april 2022 Iga Świątek devenit por li unesim vez.
 
Iga Świątek comensat luder ténnis in li etá de six annus li octobre 2016 activ quam professional ténnis-lusora.

Iga Świątek ganiat til august 2025 six torneys del Grand Slam, in Paris quar vezes in li annsu 2020, 2022, 2023 e 2025, in New York in li annu 2022 e in Wimbleton in li annu 2025. 

Til septembre 2022 ella ganiat 22 torneys del WTA e sett del ITF. Iga Świątek ganiat li bronze-medallie in Olimpic Ludes del Estive 2024 in Paris in li competition del singul por féminas.

Iga Świątek es 1.76 metres alt e su chef de exercition es desde octobre 2024 Wim Fissette.
Rafael Orozco Maestre

**Rafael José Orozco Maestre** esset un cantator de Columbia. Il nascet li 24-im de marte 1954 in Becerril, Columbia e morit li 6-im de Junio 1992 in Barranquilla.
Dennis Schröder

**Dennis Mike Schröder** es un professional basketball-sportist de Germania. Il nascet li 10-im de septembre 1996 in Braunschweig e lude desde li annu 2013 in li professional nordamerican baskettball-liga NBA. Desde li annu 2025 Dennis Schröder lude por li NBA-club Sacramento Kings in li USA.

Dennis Schröder lude sur li position del Point Guard e have un altesse de 185 centimetres. Il comensat luder baskettball in li etá de 11 annus. Li matre de Dennis Schröder es de Gambia e su patre es germano.

Dennis Schröder ganiat li aure-medaille in li Championatu mundal de basketball 2023 con li National selection de Germania de basketball. Il esset li capitano del german equip.

Dennis Schröder es maritat desde li annu 2019 con Ellen Schröder e li cuple have tri infantes.

## Teams
* 2009-2011 Junior Phantoms (Germania)
* 2010-2013 SUM Baskets Braunschweig (Germania)
* 2011-2013 New Yorker Phantoms Braunschweig (Germania)
* 2013–2018 Atlanta Hawks (NBA)
* 2018-2021 Oklahoma City Thunder (NBA)
* 2020-2021 Los Angeles Lakers (NBA)
* 2021-2022 Boston Celtis (NBA)
* 2022 Houston Rockets (NBA)
* 2022-2023 Los Angeles Lakers ((NBA))
* 2023-2024 Toronto Raptors (NBA)
* 2024 Brooklyn Nets  (NBA)
* 2024–2025	Golden State Warriors (NBA)
* 2025	Detroit Pistons (NBA)
* 2025 til nu Sacramento Kings (NBA)

## National selection de Germania de basketball
Desde li annu 2014 Dennis Schröder lude por li National selection de Germania de basketball. Til li 10-im de septembre 2023 Dennis Schröder ludet 65 vez por li National selection de Germania de basketball.
* 2022 Dennis Schröder ganiat li bronze-medallie in li Europan championatu de basketball 2022 in Germania.
* 2023 Dennis Schröder ganiat li aure-medallie in li Championatu mundal de basketball 2023 quam capitano del National selection de Germania de basketball. Dennis Schröder esset mem electet quam max valorosi lusor del tot torney.
* 2025 Dennis Schröder ganiat li aure-medallie in li Europan championatu de basketball 2025 quam capitano del National selection de Germania de basketball. Dennis Schröder esset mem electet quam max valorosi lusor del tot torney.
Andreas Obst

**Andreas Obst** es un professional basketball-sportist de Germania. Il nascet li 13-im de julí 1996 in Halle (Saale) e lude desde li annu 2021 por li club FC Bayern München in li German Federal Liga de basketball. Andreas Obst ganiat li aure-medaille in li Championatu mundal de basketball 2023 con li National selection de Germania de basketball e 2025 li aure-medallie con li National selection de Germania de basketball in li Europan championatu de basketball 2025.

Andreas Obst es 191 centimetres alt e lude sur li position del *Shooting Guard/Point Guard*.

## Teams
* 2006-2011 USV Halle (Germania)
* 2011-2015 TSV Tröster Breitengüßbach (Germania)
* 2013-2016 BCM Baunach (Germania)
* 2014–2016 Brose Bamberg German Federal Liga de basketball.
* 2016-2017 Gießener 46ers German Federal Liga de basketball.
* 2017-2018 Oettinger Rockets (Germania)
* 2018-2021 Obradoiro CAB (Hispania)
* 2019-2021 Ratiopharm Ulm German Federal Liga de basketball.
* 2021- FC Bayern München German Federal Liga de basketball.

## National selection de Germania de basketball
Desde li annu 2017 Andreas Obst lude por li National selection de Germania de basketball. Til li 10-im de septembre 2023 Andreas Obst ludet 46 vez por li National selection de Germania de basketball.
* 2022 Andreas Obst ganiat li bronze-medallie con li National selection de Germania de basketball in li Europan championatu de basketball 2023 in Germania.
* 2023 Andreas Obst ganiat li aure-medallie in li Championatu mundal de basketball 2023 quam capitano del National selection de Germania de basketball. 
* 2025 Andreas Obst ganiat li aure-medallie con li National selection de Germania de basketball in li Europan championatu de basketball 2025.
Miloš Okuka

**Miloš Okuka** es un lingust e slavist de Bosnia e Herzegovina qui habita in Germania. Il nascet li 2-im de august 1944 in Kalinovik (Yugoslavia, hodie: Bosnia e Herzegovina) e esset li lector por li lingue serbes-croates al universitá de München inter 1992 e 2009. Secun li nationalitá il es serbian.

Miloš Okuka studiat li lingue serbes-croates e historie del litteratura de Yugoslavia al universitá de Sarajevo. Il fat ta su doctoratu in li annu 1978. Okuka esset professor al universitá de Sarajevo por li lingue serbes-croates. Inter 1992 e 2009 Miloš Okuka esset lector or li lingue serbes-croates al universitá de München in Germania.

Miloš Okuka esset inter 1980 e 1991 redactor del linguistic jurnal Književni jezik. 

In li annu 2017 Miloš Okuka esset un del signatores del Declaration por li Comun Lingue. Ti declaration asserte que li serbes, croates, bosniaks e montenegrines have un comun lingue.

Miloš Okuka habita in München (Germania).

## Ovres
* Sava Mrkalj als Reformator der serbischen Kyrilliza, Verlag Otto Sagner, München 1975.
* Govor Rame, Svjetlost, Sarajevo 1983.
* Jezik i politika, Oslobođenje, Sarajevo 1983.
* Priče o oblicima riječi, Svjetlost, Sarajevo 1984.
* U Vukovo doba. Književnojezički izrazi u Bosni i Hercegovini u razdoblju između 1800. do 1878. godine, Veselin Masleša, Sarajevo 1987.
* Ogledi o našem književnom jeziku, Univerzitetska riječ, Nikšić 1990.
* Eine Sprache - viele Erben. Sprachpolitik als Nationalisierungsinstrument in Ex-Jugoslawien (= Österreichisch-bosnische Beziehungen 4). Wieser, Klagenfurt u. a. 1998.
* Bosna i Hercegovina prije 100 godina u riječi i slici - Bosnien-Hercegowina vor 100 Jahren in Wort und Bild -Bosnia and Hercegovina from 100 years ago (Munich - Banjaluka, 1990, with Meha Šoše)
* Književni jezik u Bosni i Hercegovini od Vuka Karadžića do kraja austrougarske vladavine (koautor: s Ljiljana Stančić), Slavica Verlag, Dr. Kovac, München 1991.
* Deutsch-serbische Kulturbeziehungen im Spiegel des Volksliedes, Hamburg 2003.
* Srpski na križnom putu, Istočno Sarajevo, 2006.
* Srpski dijalekti, SKD Prosvjeta, 2008.
L'Enciclopèdia in valencian

**L'Enciclopèdia in valencian** es un enciclopedie de contenete libre in valencian scrit de voluntarios, usant un programma libre nominat MediaWiki.

It esset creat li 2 decembre 2007.

## Ligament extern
* Págine web
Emily Deschanel

**Emily Erin Deschanel** es un actoressa de USA de cinemá e de television. Ella nascet li 11-im de octobre 1976 in Los Angeles, (California).

Emily Deschanel studiat acter al universitá de Boston e ella es activ quam actor desde li annu 1994. Inter 2005 e 2017 Emily Deschanel ludet in li serie de television Bones "Doctor Temperance 'Bones' Brenan" in 345 episodes. In li serie de Netflix Devil in Ohio (Diábol in Ohio) ella ludet li cardinal rol de Doctor Suzanne Mathis.

Desde li annu 2010 Emily Deschanel es maritat con li actor e producent David Hornsby e li cuple have du infantes.
Andrey Kurkov

**Andrey Yuryevich Kurkov** (ukrainian: Андрій Юрійович Курков, russ: Андре́й Ю́рьевич Курко́в) es un autor de Ukraina qui scri in russ. Il nascet li 23-im de april 1961 in Leningrad (Russia), ma su familie translocat a Kiev quande il esset in li etá de du annus. Desde li annu 2018 Andrey Kurkov es li presidente del PEN-club in Ukraina.

Andrey Kurkov studiat al Institute por Foren Lingues in Kiev. Il comensat scrir su unesim poema in li etá de sett annus.

Andrey Kurkov habita in Kiev e have tri infantes con su marita Elisabeth, qui origina de Anglia. Kurkov e su familie habitat anc in London. 

Andrej Kurkov comenta sovente in international medies li situation in Ukraina e li relation inter Russia e Ukraina. Kurkov condamnat clarmen li invasion de Russia in Ukraina in li annu 2022 e ja in li annu 2016 criticat mult li presidente de Russia pro li bombardement de Aleppo in Siria.

## Ovre
Til 2022 Andrey Kurkov publicat 19 romanes, 9 libres por infantes e documentaries por li television. Su ovre esset traductet in 37 lingues e publicat in 65 landes. Su max grand successe esset li roman *Смерть постороннего* (Li morte e li pinguine), quel esset publicat in li annu 1996.

Li libres de Andrey Kurkov es plen de nigri humor e elementes del surrealisme.
Li liberalisme es pecca

**Li liberalisme es pecca** es li titul de un curt tractate extensivmen publicat scrit de Félix Sardá y Salvany in 1884, inspirat par li *El catolicismo liberal* (1875) de Gabino Tejada e altri scrituras de ti-ci autor publicat in li jornal traditionalist *El Siglo Futuro*.

Li tese essential, la condamnation del liberalisme quam pecca desde un vispunctu catolic traditionaliste, esset supportat in li Hispania de ta epoca (li fin del Sexenie Revolutionari e li comense del Restauration Bourbonic) par li currente politic e intellectual nominat neocatolic, de quel nutrit se carlistes e integristes (un gruppe intra li carlisme, posteriormen separat de it). Su support doctrinal es li enciclica de Gregorio XVI *Mirari vos* (1832) e li *Syllabus* de Pio IX (1864).

## Ligament extern
* Textu
Alla Pugacheva

**Alla Borisovna Pugacheva** (russ: Алла Борисовна Пугачёва) es un musico e cantatora de Russia. Ella nascet li 15-im de april 1949 in Moscva, Russia e es un famosi cantatora de pop-musica, soft-rock e chanson in li Soviet-Union e Russia.

Alla Pugacheva es activ quam cantatora desde li annu 1965. Ella ganiat mult premies in li Soviet-Union e Russia. Su muscial-film *Li fémina qui canta* (1977) esset un grand successe in Ost-Europa e in li Soviet-Union.

In li annu 1997 Alla Pugacheva representat Russia in li Eurovision Song Contest, ma atinget solmen li 15-im rang per su canzon *Primadonna*. Ella colaborat con li compositor Raimonds Pauls de Latvia.

Alla Pugacheva es maritat por li quinesim vez. Inter 1969 e 1973 ella esset maritat con Mykolas Orbakas de Lituania. Li cuple have un filia Kristina Orbakaitė qui anc es activ quam cantatora. Inter 1976 e 1980 Alla Pugacheva esset maritat con Alexander Stefanovich e inter 1985 e 1993 con Yevgeniy Boldin. Inter 1994 e 2005 ella esset maritat con Philipp Kirkorov. Desde li annu 2011 Alla Pugacheva es maritat con Maxim Galkin. Ella have con Maxim Galkin li jemelles Harry e Lisa, ma ili esset 

In li septembre 2022 Alla Pugacheva criticat li militari atacca de Russia contra Ukraina.
​
Chuck Berry

**Chuck Berry**, nascet quam Charles Edward Anderson Berry, esset un famosi musico de USA. Il nascet li 12-im de octobre 1926 in St. Louis, Missouri e morit li 18-im de marte 2017 in Wentzville (Missouri). Chuck Berry esset un del pioneros del Rock 'n' Roll-musica in li annus 50 del 20-im secul. Il ludet gitarre e esset activ quam cantator e compositor.

Chuck Berry esset US-american de african origine. Il esset activ quam musico desde 1953 til su morte in li annu 2017. Su max famosi canzones esset *Maybellene*(1955), *Roll Over Beethoven*(1956), *Rock and Roll Music* (1957) e *Johnny B. Goode*(1958).

Chuck Berry esset maritat con Themetta Suggs desde li annu 1948 e li cuple havet quar infantes.
Ana Bilić

** Ana Bilić** es un autor e film redactor de Austria qui es de croat orígine. Ella nacet li 28-im de septembre 1962 in Zagreb (Croatia) e passat ta li unesim sett annus de su vive. 
  
Ana Bilić studiat jurisprudentie in Zagreb. Ella comensat studiar jurnalisme in Zagreb, ma ne finit it. Ana Bilić laborat quam avocate in Zagreb e studiat anc jurisprudentie in Vienna (Austria).

Ana Bilić scri libres in croat e in german. Ella anc labora quam traductor e ella anc scrit teatrages in german. 

Ana Bilić anc doce croat in Vienna. Ella es anc autor de libres por aprender croat.

Ella es maritat con li compositor Danilo Wimmer, qui es su duesim marito. Li cuple producte juntmen filmes e musica-videos.
Wollongong

**Wollongong** es un cité de Australia. It es situat in li sud del land e apartene al federal state New South Wales. Wollongong es situat al costa del Tasmanian Mare in li centre del region Illawara.

Li cité have 307,477 (2020) habitantes e un area de  219,2 quadrat-kilometres. Secun li númere de habitantes Wollongong es li triesim max grand cité de New South Wales.

Wollongong esset fundat in li annu 1836. Hodie li cité es un industrial centre con carbon-minieras e fabricas de stal. Desde li annu 1951 Wollongong have su propri universitá.

## Sport
In li annu 2022 li championatu mundal de ciclisme evenit in Wollongong.
Pontevedra

**Pontevedra** es un cité in Hispania. It es situat in li ost-costa del autonom region Galicia e es li cité capital del Provincia de Pontevedra intra li autonom region. It have 83 260 habitantes (2020).
Eliud Kipchoge

**Eliud Kipchoge** es un atletica-sportist de Kenia. Il nascet li 5-im de novembre 1984 in Kapsisiywa e il ganiat duvez in li annus 2016 e 2021 li aure-medallie in li maraton-competition. Eliud Kipchoge have li record mundal in li maraton con 2 du hores un minute e 9 secundes (curret ye li 25-im de septembre 2022 in Berlin).

Eliud Kipchoge apartene al etnic gruppe del Nandi del west de Kenia. Il es 167 centimetres alt e have un pesa de 52 kilogrammas. Il activ quam professional sportist desde li annu 2002. Su chef de exercition es Patrick Sang.

Eliud Kipchoge es maritat e have tri infantes.

## Max grand successes
* 2003 Aure-medallie in li championatu mundal de atletica 2003 in Paris in li currida de 5000 metres.
* 2004 Bronze-medallie in li Olimpic Ludes 2004 in Athina in li currida de 5000 metres.
* 2007 Argente-medallie in li Olimpic Ludes 2007 in Osaka in li currida de 5000 metres.
* 2008 Argente-medallie in li Olimpic Ludes 2008 in Beijing in li currida de 5000 metres.
* 2016 Aure-medallie in li Olimpic Ludes 2016 in Rio de Janeiro in li maraton.
* 2021 Aure-medallie in li Olimpic Ludes 2021 in Tokyo in li maraton.
* 2022 Eliud Kipchoge curret li 25-im de septembre 2022 con 2 du hores un minute e 9 secundes (curret ye li 25-im de septembre 2022 in Berlin).
Biblioteca National (Vanuatu)

Li **National Library** es li biblioteca national de Vanuatu. Localisat in li Vanuatu Cultural Centre in Port Vila, it contene 15 000 libres e servi quam despositoria national for material "rar e special" e quam biblioteca de prestation. It esset etablisset in april 2004.

Li biblioteca possede du "colectiones special", un dedicat a Vanuatu e altri a li altri a altri partes del Pacific. It have "quelc 500 articules rar" pri Vanuatu, principalmen un colection de libres rar". Su "articules rar e special" include "materiales antropologic e archeologic, art e referenties artistic,  registres autobiografic e biografies, un grand section de ovres pri li lingues de Vanuatu, histories de missiones traditiones oral, registres cultural, historic e politic, jurnales e gazettes".
Karin Heepen

**Karin Heepen**  es un cristan féminin politico de Germania. Ella nascet in li annu 1962 e esset inter li fundation del partise in li annu 2015 til 2025 li presidente del minori partise Alliantie C - Cristes por Germania. Desde li annu 2025 Karin Heepen es general-secretaria del partise Alliantie C - Cristes por Germania. 

## Personal e professional vive
Karin Heepen studiat ingeniero de construction e ella anc have un magistro (MA) in Cross-Cultural Leadership. Ella labora nu quam docente. 

Karin Heepen habita in Erfurt. Ella es maritat e have du filios.

## Political cariera
Karin Heepen esset membre in li partise AUF-Partise por labor, circumité e familie.
* 2015 Karin Heepen es electet quam co-presidente con Ole Steffes al presidente del nov fundat partise Alliantie C - Cristes por Germania juntmen con Ole Steffes.
* 2015-2025 Karin Heepen esset presidente del partise Alliantie C - Cristes por Germania inter 28-im de marte 2015 til 1-im de novembre 2025
* 2016 Pro que Ole Steffes retirat se del presidentie Karin Heepen resta li sol presidente del partise Alliantie C - Cristes por Germania.
* 2019 Karin Heepen candidat por li electiones al Europan Parlament por li Alliantie C - Cristes por Germania sin successe. Ella esset ye li rang 2 del liste electoral de ti partise pos li membre del Europan Parlament Arne Gericke.
* 2024 Karin Heepen devenit li prim candidate del Alliatnie C - Cristes por Germania in li electiones al Europan Parlament.
* 2025 Karin Heepen esset electet ye li 1-im de novembre 2025 quam general-secretaria del partise Alliantie C - Cristes por Germania. Ella ne candidat plu por li oficie del presidente

## Ligamentes extern
* Information Karin Heppen sur li internet-págine del partise Alliantie C - Cristes por Germania

## Referenties
Darja Varfolomeev

**Darja Varfolomeev** es un ritmic gimnasta de Germania. Ella nascet li 4-im de novembre 2004 in Barnaul (Russia) e ganiat in li championatu mundal de ritmic gimnastica 2022 in Sofia li aure-medallie in li competition con li clubbes.

Darja Varfolomeev es de russ orígine e nascet in Russia, ma su avo es germano. Quande Darja Varfolomeev esset in li etá de 12 annus su familie translocat a Germania.

Darja Varfalomeev es activ por li gimastica-club TSV Schmieden e  su chef de exercition es Yulia Raskina de Bielorussia.

## Successes
* 2022 Darja Varfalomeev ganiat in li championatu mundal de ritmic gimnastica 2022 in Sofia li aure-medallie in li competition con li clubbes. Ella anc ganiat ta tri argente-medallies con li balle, in li competition de team e li combination eventu e un bronze-medallie con li annelle-de-baril.
* 2022 In li championatu europan de ritmic gimnastica 2022 in Tel Aviv ella ganiat du argente-medallies con li clubbes e balle. Ella ganiat in li championatu mundal de ritmic gimnastica 2022 in Sofia li argente-medallie in li competition del truppes juntmen con Margarita Kolosev.
* 2023 Darja Varfolomeev ganiat quin aure-medallies in li german championatu del ritmic gimnastica 2023 in Düsseldorf. Ella ganiat omni six aure-medallies in li championatu mundal de ritmic gimnastica 2023 in Valencia.
Bislama

**Bislama**, un lingue creolic quel es tre simil a Tok Pisin, parlat in Papua Nov-Guinéa. It es basat sur un vocabularium anglés con quelc paroles ex altri lingues, e un grammatica melanesian. It es li lingue oficial de Vanuatu.
Vladimir Saldo

**Vladimir Vasilyevich Soldo** o ukrainian Volodymyr Vasylovych Saldo (russ: Владимир Васильевич Сальдо, ukrainian: Володимир Васильович Сальдо) es un separastist politico e colaborator con Russia del sud de Ukraina. Il nascet li 12-im de junio 1956 in Zhovtneve (Districte Mykolaiv e es desde li 26-im de april 2022 li chef del Civil-Militari Administration de Cherson quel esset format del russ ocupat territoria del Districte Cherson Vladimir Saldo es un colaborator con Russia in li guerre contra Ukraina 2022. Il es un membre del partise Vladimir Saldo Bloc.

## Personal e professional vive
Vladimir Saldo studiat industrial e civil construction in Kryvyi Rih. Inter 1978 e 2001 il laborat quam ingeniero. Saldo fat su doctoratu in economie in li annu 2008. 

Vladimir Saldo es maritat con Lyubov Saldo e li cuple have un filia Irina.

## Politcal cariera
* 1998-2002 Vladimir Saldo esset membre del consilie municipal de Cherson.
* 2001-2014 Vladimir Saldo esset membre in li partise Partise del Regiones.
* 2001-2002 Vice-guvernator de Cherson responsabil por construction, logiar e municipal servicies.
* 2002-2012 Borgomastro de Cherson.
* 2012-2015 Membre del parlament de Ukraina.
* 2014-2019 Vladimir Saldo esset membre in li partise Nor Land.
* 2015 Saldo es denov electet in li consilie municipal de Cherson.
* 2020 Vladimir Saldo fundat e devenit presidente del partise Vladimir Soldo Bloc. Ukraina interdictet li partise ye li 20-im de marte 2022 pro li colaboration con Russia durant li invasion de Ukraina.
* 2022 In li atacca de Russia a Ukraina Saldo suporta Russia. Pro to Russia nominat Vladimir Saldo ye li 26-im de april 2022 quam Guvernator del Civil-Militari Administration de Cherson. In ti function Saldo signat li adhesion del Civil-Militari Administration de Cherson a Russia ye li 30-im de septembre 2022 in Moscva.
Cherson

**Cherson** o anc scrit Kherson (ukrainian: Херсон) es un cité in Ukraina. It es situat in li sud del land in li Districte Cherson. Li cité es ocupat de Russia desde li marte 2022 e li 30-im de septembre 2022 Russia anexet li cité quam parte e administrativ centre del Civil-Militari Administration de Cherson. Secun international yure Cherson remane parte de Ukraina. Li 11-im de novembre 2022 Ukraina posset reganiar li controlle del cité.

Cherson es situat in un distantie de 30 kilometres nord del Nigri Mare e al estruarie del fluvie Dnipro.

Li cité have 289.649 (2021) e un area de 300 quadrat-kilometres.

Li cité de Cherson esset fundat in li annu 1778. Li nómine del cité significa peninsul in grec. Li cité esset un important portu del russ militari flotte in li Nigri Mare.

Cherson es un centre del industrie por li construction de batelles.
William Brent Bell

**William Brent Bell** es un film-director e film-producent de cinemá de USA. Il nascet in Lexington, Kentucky e es li director e producent de mult horror-filmes.

William Brent Bell colabora sovente con li film autor e film-producent Matthew Peterman. Il es activ quam film-director desde li annu 1997.

## Filmografie
* 1997 *Sparkle and Charm* 
* 2006 *[[Stay Alive]]* 
* 2012  *[[The Devil Inside (film)|The Devil Inside]]*
* 2013 *[[Wer (film)|Wer]]* 
* 2016 *[[The Boy (2016 film)|The Boy]]* 
* 2020 **' 
* 2021 ''[[Separation (2021 film)|Separation]]''
* 2022 **' 
* 2023 *Lord of Misrule*
Kostadin Kostadinov

**Kostadin Kostadinov** (bulgarian Костадин Костадинов) es un dextri politico de Bulgaria. Il nascet li 1-im april 1979 in Varna e es desde li 2-im de august 2014 li presidente del radical dextri partise Renascentie. 

## Personal e professional vive
Kostadin Kostadinov studiat Balkan studies e jurisprudentie in Veliko Tarnovo. In li annu 2017 il fat su doctoratu in etnografie e folklore al Academie de Scienties de Bulgaria. 

Kostadin Kostadinov scrit e publicat pluri libres e filmes pri bulgarian minoritás in extrania. Il scrit un manuale pri li historie de Bulgaria por scolas.

## Political cariera
* 1997-2013 Kostadin Kostadinov esset membre in li radical dextri partise VMRO-BND.
* 2011-2021 Membre del consilie municipal de Varna.
* 2014 Kostadin Kostadinov esset inter li fundatores del dextri partise Renascentie. Il devenit li 2-im de august 2014 li presidente de ti-ci radical nationalist partise.
* 2019 Kostadinov candidat sin successe por li oficie del borgomastro de Varna. 
* 2021 Kostadin Kostadinov devenit un membre del parlament de Bulgaria con su partise Renascentie.

## Politica
Kostadin Kostadinov suporta li imperialist politica de Russia in li guerre contra Ukraina. Il anc es conosset pro su negativ opiniones pri li etnic minoritá de Romas e pri homosexuales.
Varna

**Varna** (bulgarian: Варна) es un cité in Bulgaria. It es situat in li ost del land al costa del Nigri Mare e es important portu-cité. Varna es li centre del Districte Varna. 

Li cité have 336.505 habitantes (2018) e un area de 238 quadrat-kilometres. Secun li númere de habitantes Varna es li triesim max grand cité de Bulgaria.

In li antiquitá li cité esset grec e portat li nómine *Odessos*.

Inter 1949 e 1956 in li communist Bulgaria li cité esset nominat *Stalin* por honorar li dictator del Soviet-Union

Li cité es un social, economic e cultural centre. Varna es anc un centre de turisme. Varna es anc li centrale del marine de Bulgaria.
Coolio

**Coolio**, nascet quam Artis Leon Ivey Jr., esset un famosi hip-hop-musico e actor de USA. Il nascet li 1-im de august 1963 in Los Angeles County, California e morit li 28-im de septembre 2022 in Los Angeles (California).

Coolio esset activ quam musico desde 1987 til su morte 2022. Il esset tre successosi quam rap-musico. Su max grand successe esset li canzon *Gangsta's Paradise* in li annu 1995.

Coolio esset anc activ quam actor. Il ludet in mult filmes de television e cinemá.

Coolio esset maritat con Josefa Salina inter 1996 e 2000. Coolio havet six infantes.
Sofia Raffaeli

**Sofia Raffaeli** es un ritmic gimnasta de Italia. Ella nascet li 19-im de januar 2004 in Chiaravalle (Marche) (Italia) e ganiat in li championatu mundal de ritmic gimnastica 2022 in Sofia quin aure-medallies.

Sofia Raffaeli comensat con ritmic gimnastica in li etá de quar annus.

## Successes
* 2021 Sofia Raffaeli ganiat in li championatu mundal de ritmic gimnastica 2021 in Kitakyushu du aure-medallies con li clubbes e li annelle-de-baril.
* 2022 Sofia Raffaeli ganiat in li championatu mundal de ritmic gimnastica 2022 in Sofia quin aure-medallies: in li comepetition de team, con li balle, li corde, li anelle-de-baril e in li combination eventu.
* 2022 In li championatu europan de ritmic gimnastica 2022 in Tel Aviv ella ganiat du aure-medallies con li clubbes e li annelle-de-baril.
* 2024 In li championatu europan de ritmic gimnastica 2024 in Budapest ella ganiat li aure-medallie con li balle e du argente-medallies in combination eventu e con li corde.
Machern

**Machern** es un municipie in Germania. It es situat in li ost de Germania in li país federal Saxonia. Machern es situat 18 kilometres ost del cité Leipzig e apartne al Subdistrict Leipzig. Ost del municipie flue li fluvie Mulde.

Li municipie have 6.760 (2021) habitantes e un area de 38,93 1uadrat-kilometres.

Machern esset mentionat por li unesim vez in un historic document in li annu 1015. Li nobil dinsastie de von Lindenau residet in li castelle de Machern inter 1465 e 1802 e directet li cité. 

## Administration
Li municipie Machern consiste de six administrativ partes:
* Dögnitz
* Gerichshain
* Lübschütz
* Plagwitz
* Posthausen
* Püchau
Stephan Weil

**Stephan-Peter Weil**  es un politico de Germania. Il nascet in li 15-im de decembre 1962 in Hamburg e es desde li 19-im de februar 2013 prim-ministre del país federal Infra Saxonia. Stephan Weil es membre del Socialdemocratic Partise de Germania. Ye li 1-im april 2025 Weil declarat que il vole retira se de politica pro su etá de 66 annus.

## Personal e professional vive
Stephan Weil studiat jurisprudentie in Göttingen. Il laborat quam avocate, judico e procurator.

Stephan Weil habita in Hannover. Il es maritat conRosemarie Kerkow-Weil e have un infante.

## Political cariera
* 1980 Stephan Weil devenit membre in li partise Socialdemocratic Partise de Germania.
* 2006-2013 Borgomastro de Hannover.
* 2012 Stephan Weil esset electet quam chef del Socialdemocratic Partise de Germania in Infra Saxonia.
* 2013 Stephan Weil devenit li 19-im de februar 2013 prim-ministre de Infra Saxonia.
Sanna Marin

**Sanna Mirella Marin**  es un féminin politico de Finland. Ella nascet in li 16-im de novembre 1985 in Helsinki e es desde li 10-im de decembre 2019 prim-ministre de Finland. Sanna Marin es membre e presidente del Socialdemocratic Partise de Finland.

## Personal e professional vive
Sanna Marin studiat scientie de administration in Tampere. 

Sanna Marin es maritat desde li annu 2020 con Markku Räikkönen e have un infante.

## Political cariera
* 2006 Sanna Marin devenit membre in li organisation de yunesse del Socialdemocratic Partise de Finland.
* 2010-2012 Vice-presidente del organisation de yunesse del Socialdemocratic Partise de Finland.
* 2012 Sanna Marin esset electet in li consilie municipal de Tampere.
* 2015 Sanna Marin es electet in li parlament de Finland por li Socialdemocratic Partise de Finland.
* 2019 Ministre de transport e comunication in li government de Antti Rinne.
* 2019 Sanna Marin devenit li 10-im de decembre 2019 prim-ministre de Finland.
* 2020 Sanna Marin devenit li 23-im de august 2020 presidente del Socialdemocratic Partise de Finland.
Miguel Díaz-Canel

**Miguel Mario Díaz-Canel Bermúdez**  es un comunist politico de Cuba. Il nascet in li 20-im de april 1960 in Placetas e es desde li 10-im de octobre 2019 presidente de Cuba. Miguel Díaz-Canel es membre e unesim secretario del Comunist Partise de Cuba.

## Personal e professional vive
Miguel Díaz-Canel studiat electro-tecnica e laborat quam tecnico in li armé de Cuba. Il anc laborat quam docente in li universitá de Santa Clara.  

Miguel Díaz-Caneles maritat con Lis Cuesta Peraza. Ella su duesim marita. In su unesim maritage Miguel Díaz-Canel esset maritat con Marta Villanueva e li cuple have du infantes.

## Political cariera
* 1994-2003 Unesim secretario del Comunist Partise de Cuba in Villa Clara.
* 2003 Miguel Díaz-Canel es electet in li Polit Biró del Comunist Partise de Cuba.
* 2009-2012 Miguel Díaz-Canel esset ministre por alt education de Cuba in li guvernament de Raul Castro
* 2013-2018 Unesim vice-presidente del Consilie Statal de Cuba.
* 2019 Miguel Díaz-Canel devenit li 10-im de octobre 2019 prim-ministre de Cuba.
* 2021 Miguel Díaz-Canel devenit li 19-im de april 2021 Unesim Secretario del Comunist Partise de Cuba quam successor de Raul Castro.
Monarchie

**Monarchie** es un forme de guvernament. En states con un monarchie un person recive li titul del monarch. Li parol *monarchie* veni del grec parol μοναρχία monarchía e significa li regnantie de un person.

Li monarch customalmen regna durant til su morte o abdication. Li contrarie de un monarchie es un republica. Customalmen li oficie del monarch es dat a un person ex li nobilitá. Tipical monarchic titules es rey e imperator. In li teocratie li representante de un religion have li titul e function de un monarch.

Li potentie e competenties del monarchie varia. Hay diferent tipes del monarchie. Li classic forme de un monarchie es li *absolut monarchie* en quel li monarch have omni potentie e competenties sin restrictiones. Ti forme del monarchie esset mult present in li historie, precipue in li antiquitá e li medievie. Hodie li constitutional monarchie es plu frequent in quel li potentie e competenties es limitat per li constitution e li leges.

Secun li teorie del sociolog Max Weber monarchie es un forme de tradional regnantie.

## Simboles de monarchie
Simboles de monarchie es sovente corones e sceptre.

## Monarchie hodie
In Europa li sequent states es un constitutional monarchie:
* Belgia
* Dania
* Hispania
* Liechtenstein
* Luxemburgia
* Mónaco
* Nederland
* Reyatu Unit
* Svedia

Til li Unesim Guerre Mundal anc Germania, Austria-Hungaria e Russia esset monarchies. Anc Francia, Polonia e Portugal esset monarchies in li historie.

In Asia hodie Japan, Bhutan, Thailand e mult arabic states es monarchies.
Bodrum

**Bodrum** es un portu-cité e municipie in Turcia. It es situat in li sud-west del land al costa del Mediterraneo. Bodrum apartene al provincia Muğla e it es un popular destination de turisme. Avan li cité es situat mult insules e peninsules.

Li cité have 181.541 (2020) habitantes e un area de 650 quadrat-kilometres.

In li antiquitá li cité portat li nómine *Halikarnassos* e esset habitat de greces. In li annu 1523 li Osman Imperie conquestat Bodrum sin combatte. 

Por li economie de Bodrum hodie li turisme ludet un tre important rol.